עבד א-רזאק א-נאיף

עבד א-רזאק סעיד א-נאיף (בערבית: عبد الرزاق سعيد النايف; תעתיק מדויק: עבד אלרזאק סעיד אלנאיף; ~1933 – 10 ביולי 1978) היה איש צבא ופוליטיקאי עיראקי. ראש ממשלת עיראק במשך 13 ימים. נרצח בעת גלותו בלונדון, לפי הסברה, בהוראת סדאם חוסיין.

ביוגרפיה
נולד בעיר פלוג'ה שבמחוז אל-אנבר בסביבות שנת 1933.

א-נאיף התמנה ב-17 ביולי 1968 כראש ממשלת עיראק במקומו של טאהר יחיא , לאחר שעזר לאחמד חסן אל-בכר להשתלט על הנשיאות בהפיכה צבאית. אך הוא הודח כעבור 13 ימים, ב-30 ביולי באותה שנה, כאשר פתח אל-בכר בהפיכה שנייה ובחר לשמש במקביל כנשיא עיראק וכראש ממשלתה.

הוא גלה ללונדון, ונחשד כי שיתף פעולה עם מפלגת הבעת' הסורית ועם אש"ף כנגד משטרו של סדאם חוסיין. הוא נפצע אנושות ב-9 ביולי 1978 כשנורה בידי מתנקש ביציאה ממלון אינטרקונטיננטל  בפארק ליין שבלונדון ומת מפצעיו למחרת בבית החולים וסטמינסטר.

הרוצח, סאלם אחמד חסן, נתפס בידי עוברים ושבים ונידון ב-1979 למאסר עולם. בעקבות ההתנקשות גורשו מהממלכה המאוחדת חמישה דיפלומטים עיראקים.

קישורים חיצוניים

הערות שוליים

ערכים שבהם תבנית בריטניקה אינה מתאימה
עיראק: צבא וביטחון
גנרלים
ראשי ממשלת עיראק
הרוגי התנקשויות
עיראקים שנולדו ב-1933
נפטרים ב-1978